text: Прэзідэнт Літвы павіншавала Польшчу са 100-годдзем дзяржаўнасці па-польску ВІДЭА
  12.11.2018 / 09:25
  Прэзідэнт Літвы павіншавала Польшчу са 100-годдзем дзяржаўнасці па-польску ВІДЭА 26
  Прэзідэнт Літоўскай Рэспублікі Даля Грыбаўскайце ад свайго імя і ад імя літоўскага народа шчыра павіншавала прэзідэнта Анджэя Дуду і ўсіх жыхароў краіны са 100-гадовай гадавінай незалежнасці Польшчы, што адзначалася ўчора.
  З нагоды гэтай падзеі Даля Грыбаўскайце перадала сваё віншаванне на польскай мове і пажадала ўсім цудоўнага свята. На плошчы Сімонаса Даўкантаса з нагоды юбілею былі ўзняты дзяржаўныя і гістарычныя сцягі Літвы і Польшчы, а на балконе Прэзідэнцкага палаца запалілі знак PL 100.
  Паводле слоў прэзідэнта, Літву і Польшчу звязвае шматвекавая агульная гісторыя і барацьба за свабоду. «Нашы народы, якія былі вымушаныя весці складаную барацьбу за сваю свабоду і магчымасць развіцця незалежнай дзяржавы, сёння па-ранейшаму застаюцца саюзнікамі і партнёрамі. Літва і Польшча — блізкія суседзі, мы выдатна разумеем сучасныя выклікі і імкнемся да гарантавання бяспекі ў рэгіёне, умацавання і сцвярджэння незалежнасці і свабоды нашых краін», — гаворыцца ў віншаванні.
  12.11.2018 / 09:31
  Grzybowska, tak?
  12.11.2018 / 09:45
  Прэзыдэнту Летувы павага за гэтае віншаваньне. Цікава ці наш хакеіст павіншаваў палякаў і на якой мове?